Document ID: 31991D0051

Id-Deċiżjoni tal-Kunsill
tat-18 ta' Diċembru 1990
dwar l-iffirmar tal-Ftehim Internazzjonali dwar il-Juta u l-Prodotti magħmula mill-Juta, 1989
(91/51/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikoli 113 u 116 tiegħu,
Wara li kkunsidra l-proposta tal-Kummissjoni,
Billi l-Ftehim Internazzjonali dwar il-Juta u l-Prodotti magħmula mill-Juta, 1989, hu miftuħ għall-iffirmar mill-1 ta' Jannar sal-31 ta' Diċembru 1990;
Billi l-Istati Membri kollha urew l-intenzjoni tagħhom li jiffirmaw il-Ftehim;
Billi l-Komunità u l-Istati Membri tagħha għandhom jimxu ‘l quddiem flimkien biex jiffirmaw il-Ftehim,
IDDEĊIEDA DAN LI ĠEJ:
Artikolu 1
Mhux aktar tard mill-31 ta' Diċembru 1990 il-Komunità u l-Istati Membri tagħha għandhom, jaħdmu flimkien, jiffirmaw il-Ftehim Internazzjonali dwar il-Juta u l-Prodotti magħmula mill-Juta, 1989, bi qbil ma' l-Artikolu 37(1) tiegħu.
Artikolu 2
Il-President tal-Kunsill huwa hawnhekk awtorizzat li jinnomina l-persuna bil-poter li jiffirma l-Ftehim f'isem il-Komunità.
It-test ta' dan il-Ftehim huwa anness ma' din id-Deċiżjoni.
Magħmula fi Brussel, fit-18 ta' Diċembru 1990.

Labels: 3
17
1
5